A 2002-es világbajnokság selejtezőiben Uruguay az ötödik helyen végzett, ami pótselejtezőt ért. A óceániai térség győztesével Ausztráliával játszottak. Az első mérkőzésen 1–0-ra kikaptak idegenben, de a montevideoi visszavágón 3–0-ra győztek, ennek eredményeként tizenkét év után ismét kijutottak a világbajnokságra. A tornán Dániával, Franciaországgal és Szenegállal kerültek egy csoportba. Első mérkőzésükön Dániától 2–1-s vereséget szenvedtek. Ezt követően Franciaország ellen 0–0-s, Szenegál ellen 3–3-s döntetlent játszottak, így az Álvaro Recoba, Darío Silva, Diego Forlán és Paolo Montero fémjelezte válogatott már a csoportkörben kiesett.